Keleutor

Keleutor alebo Keleutór (Keleutor/iný prepis Keleutór) je v gréckej mytológii syn Agria z Kalydónu.

Keleutor bol synom Agria, brata kalydónskeho kráľa Porthaóna a bratom Thersita, Onchésta, Prothoa, Lykópea a Melanippa. Keď na trón v Kalydóne po Porthaónovi nastúpil jeho syn Oineus, Keleutor a jeho bratia ho zvrhli, uväznili a na trón dosadili svojho otca.  Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.

Referencie 

Postavy gréckej mytológie